STA-TRUBB รูดแรง หลังถูกขายทำกำไรหลังราคาราคายางตลาดญี่ปุ่นร่วง 5%
STA-TRUBB รูดแรง หลังถูกขายทำกำไรหลังราคาราคายางตลาดญี่ปุ่นร่วง 5%
20 ธ.ค. 2559

ผู้สื่อข่าวรายงานว่า ราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 10.29 น. ราคาอยู่ที่ 20.60บาท ลบ 1.40 บาท หรือ 6.36% สูงสุดที่ 21.60 บาท ต่ำสุดที่ 20.40 บาท มูลค่าซื้อขายที่ 437.50 ล้านบาท
ขณะเดียวกันราคาหุ้นบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB ราคาอยู่ที่ 1.93 บาท ลบ 0.11 บาท หรือ 5.39% สูงสุดที่ 2.02 บาท ต่ำสุดที่ 1.91 บาท มูลค่าซื้อขายที่ 7.32 ล้านบาท ขณะที่ดัชนีตลาดหุ้นไทยโดยรวมลบ 0.08%
 
นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ราคาหุ้น STA และ TRUBB เช้านี้ปรับตัวลง คาดว่าจะเป็นการรับผลจากราคายางที่ตลาดญี่ปุ่น (TOCOM) ล่าสุดได้ปรับตัวลง 5% ทำให้เกิดแรงขายทำกำไรออกมา
อีกทั้งราคาหุ้น STA ก็ได้ปรับตัวขึ้นไปมากแล้วด้วยในช่วงที่ผ่านมา พร้อมให้แนวรับ 20 บาท ส่วนแนวต้าน 21.30 บาท
               
 